CELEX: 32017R1411
Language: et
Date: 2017-08-02 00:00:00
Title: Komisjoni rakendusmäärus (EL) 2017/1411, 2. august 2017, millega muudetakse 273. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

3.8.2017   
            
            
               ET
            
            
               Euroopa Liidu Teataja
            
            
               L 202/4
            
         KOMISJONI RAKENDUSMÄÄRUS (EL) 2017/1411,
   2. august 2017,
   millega muudetakse 273. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               28. juulil 2017 otsustas ÜRO Julgeolekunõukogu sanktsioonide komitee kõrvaldada ühe isiku nende isikute, rühmituste ja üksuste loetelust, kelle suhtes kohaldatakse rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2017
      
         
            Komisjoni nimel
         
         
            presidendi eest
         
         
            välispoliitika vahendite talituse juhataja
         
      
   
   
      (1)  EÜT L 139, 29.5.2002, lk 9.
   
      LISA
      Nõukogu määruse (EÜ) nr 881/2002 I lisa jaotisest „Füüsilised isikud“ jäetakse välja järgmine kirje:
      
         „Adil Muhammad Mahmud Abd Al-Khaliq (teiste nimedega a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Sünnikuupäev: 2.3.1984. Sünnikoht: Bahrein. Kodakondsus: Bahreini. Passinumber: 1632207 (Bahreini). Muu teave: a) tegutsenud Al-Qaida ja Liibüa islamistliku võitlusrühma nimel ning andnud neile rahalist, materiaalset ja logistilist abi; b) vahistatud Araabia Ühendemiraatides 2007. aasta jaanuaris, süüdistatuna Al-Qaidasse ja Liibüa islamistlikku võitlusrühma kuulumises; c) pärast süüdimõistmist Araabia Ühendemiraatides 2007. aasta lõpus viidi ta 2008. aasta alguses ülejäänud karistust kandma Bahreini; d) pärast vabanemist 2008. aastal jätkas Al-Qaida toetuseks rahaliste vahendite hankimist, vähemalt 2012. aasta lõpuni; e) kogus raha ka Talibani toetuseks. Artikli 2a lõike 4 punktis b osutatud kuupäev: 10.10.2008.“